गैजेट डेस्क. माइक्रोसॉफ्ट के सीईओ सत्या नडेला भारत दौरे पर हैं। सोमवार को उन्होंने हैदराबाद में आंध्र प्रदेश के मुख्यमंत्री एन चंद्रबाबू नायडू से मुलाकात की। नायडू ने उन्हें माइक्रोसॉफ्ट का एक और कैम्पस खोलने का प्रपोजल दिया। बता दें कि करीब दो हफ्ते पहले ही गूगल के सीईओ सुंदर पिचाई भी भारत दौरे पर थे।
नडेला-नायडू की मुलाकात में क्या हुआ?
- नडेला और नायडू की ब्रेकफास्ट पर करीब एक घंटे तक मुलाकात चली।
- बता दें कि हैदरबाद में पहले से ही माइक्रोसॉफ्ट का एक बड़ा कैम्पस है।
- नायडू चाहते हैं कि कंपनी राज्य सरकार की मदद से यहां एक और कैम्पस शुरू करे।
आईटी हब में स्टूडेंट्स और बिजनेस लीडर्स से मुलाकात
- नडेला ने हैदराबाद के आईटी हब (THubHyd) में स्टूडेंट्स और बिजनेस लीडर्स से मुलाकात भी की।
- स्टार्ट-अप के तरीकों को लेकर स्टूडेंट्स से बातचीत की। उनके सवालों के जवाब भी दिए।
- आईटी हब में उन्होंने अपने पोस्टर पर ऑटोग्राफ दिए।
- नडेला के साथ इंफोसिस के सीईओ विशाल सिक्का भी नजर आए।
कौन हैं नडेला?
- 48 साल के सत्या नडेला भारतीय मूल के हैं। उन्हें 4 फरवरी 2014 को माइक्रोसॉफ्ट का सीईओ बनाया गया था।
- दुनिया की नंबर वन सॉफ्टवेयर कंपनी माइक्रोसॉफ्ट में इतने बड़ी जिम्मेदारी तक पहुंचने वाले वे पहले भारतीय हैं।
- नडेला प्राइवेट विजिट पर होमटाउन हैदराबाद आए हैं। वे अपना ज्यादातर वक्त फैमिली के साथ बिताएंगे।
नडेला की फैमिली में कौन-कौन है?
- नडेला के पिता बीएन युगंधर पूर्व प्रधानमंत्री पीवी नरसिंह राव के सेक्रेटरी थे। कुछ समय तक वे प्लानिंग कमीशन में मेंबर भी रहे।
- वे आज हैदराबाद में रिटायर्ड लाइफ जी रहे हैं। नडेला उन्हीं से मिलने हैदराबाद आए हैं।
- नडेला ने क्लासमेट अनुपमा से शादी की है।
- अनुपमा के पिता केआर वेणुगोपाल भी आईएएस अधिकारी और सत्या के पिता के बैचमेट रहे हैं।
- नडेला के तीन बच्चे हैं जो इस समय वॉशिंगटन में पढ़ रहे हैं।
आगे की स्लाइड्स में पढ़ेंः 525 करोड़ रु. है सत्या नडेला की एनुअल सेलरी, माइक्रोसॉफ्ट CEO से जुड़े फैक्ट्स...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva awa_Deva hin_Deva bho_Deva hin_Deva hin_Deva